پوتین کوتیلگن لیگی دیک, اوکراین بحرانی نی مذاکره یولی بیلن ییچیش اورنیگه دونباس منطقه سیده جایلشگن سوزده لوهانسک و دونتسک جمهوریت لری نینگ مستقل لیک لری نی قبول قیلرایکن, اوشبو منطقه گه روس تینچلیک کوچی نی یوباریب بحران نی ینه ده چقورلشتیریش نی ترجیح ایتدی. کیین ایسه اوکراین گه هجوم قیله باشله دی.  شونده ی قیلیب میلادی 2014- ییلدن بیری ییچیم یولی نینگ تاپیلیشی بوییچه مذاکره لر اوچون شرایط تامین ایتیب بیریاتگن مینسک کیلیشووی هم یوق قیلینگن بولدی.  بو هم ییتمه یدیگن دیک, پوتین قیریم نینگ الحاقی نینگ قبول قیلینیشی, اوکراین نینگ ناتو اعضاسی بولیشی فکری نینگ بوتونله ی یوق قیلینیشی و اوکراین تامانیدن رد ایتیلیشی و اوکراین نینگ قورالسیزلشتیریلیشی کبی ینگی شرط لر نی مطرح قیلدی.
حاضرگی کونده بحران نینگ اساسی نقطه سی نینگ دونباس دن عبارت ایکن لیگی نینگ کورینیاتگن لیگی گه قره مسدن, بحران بوییچه اساسی توگین نینگ دونباس دن عبارت بولمه یدیگن لیگی انیق.  هیچ بولمه سه حاضرگه چه پوتین بحران نی چقورلشتیریش بوییچه موفق ایکن لیگی نی اویله ماقده و کتته جیوپلتیک هدف لری گه نایل بولیش اوچون احتیاطلی بیر شکلده اقدام قیلماقده.  بونگه اوکراین نینگ اشغالی هم داخل.
پوتین نینگ اوکراین نی روس جیوپلتیک تخیلی نینگ اساسی عنصری و همده غرب بیلن رقابت ساحه سی صفتیده بهالنتیریاتگن لیگی گه قره گنده, دونباس بیلن چیگره لنگن بیر بحران ییچیمی نی قبول قیلمه یدیگن لیگی انیق.  باشقه چه قیلیب ایتگنده, دونباس نینگ بیرته گینه اوزی روسیه نینگ خوفسیزلیک خواطر لری و غرب مقابلیده گی جیوپلتیک قیغو لری نی برطرف قیله دیگن بیر چاره دن عبارت ایمس.
ایندی ایسه بیرینچی بولیب, پوتین نینگ دونباس نینگ قالگن قسمی اوچون قنده ی بیر سیاست آلیب باره دیگن لیگی باره سیده سئوال توغیلماقده.  روسیه نینگ میلادی 1999- ییلده چچنیا, 2008- ییلده گرجستان, 2014- ییلده قیریم و "یقین تیگره گی نینگ" تشقریسیده قالگن باشقه حربی مداخله لری گه قره گنده, بیرینچی قدمی نینگ اوکراین نی دونباس نینگ قالگن قسمی دن اوزاق لشتیریش دن عبارت بولیشی ممکن.  بونده ی بیر سناریو نینگ عملی بولیشی تقدیرده, اوکراین نینگ میلادی 2014- ییل دن فرقلی بیر شکلده مدافعه نی ترجیح ایتسمدن, حاضرگی کونده کنترول ایتیاتگن توپراق لر دن وازکیچیشی, غرب نینگ تطبیق ایته دیگن تحریم لرنینگ باسقیچ مه باسقیچ تاثیرسیز بولیشی و روس اردوسی کوچی نینگ ینه ده آرتیب کیتیب, کیف گه قرشی انیق بیر اوروش تهدیدی گه سبب بولیشی ممکن.
ایککینچی احتمال ایسه, جبهه خطی دن هجوم قیلیب بو ییرده روس اقلیت لرنی مدافعه قیلیش بهانه سی بیلن ساحه ده عملی بیر اوروش باشله تیب اوکراین نی ایریلیقچی جمهوریت لرنینگ نقشه ده کورسه تیب بیرگن چیگره لردن بوتونله ی چیقیش گه مجبور قیلیش دن عبارت.  زیرا پوتین نینگ اوشبو ایککی جمهوریت نینگ مستقل لیک طلب لری نی قیلگن قیلگن متن دونباس منطقه سی نینگ همه سی نی قمره ماقده.  یعنی اوکراین اردوسی اوز توپراق لریده اشغالچی وضعیت گه کیتیریلگن وضعیتده.  بو ایسه, اوکراین نینگ حاضرگی کونده 70 فایزی نی کنترول ایتیاتگن دونباس منطقه سی نی ترک ایتیشی و اینگ مهمی آزوف دینگیزیده جایلشگن و حاضرچه اوکراین نینگ کنترولیده بولگن ماریوپول بندری نینگ هم دونتسک "وکیل دولتی نینگ" قولی گه توشیشی معنی سی گه کیلماقده.
بو سناریو نینگ عملی بولیشی تقدیرده, روسیه نینگ آزوف دینگیزیده گی ستراتژیک موفقیتی آرتیب کیترایکن, اوکراین نینگ اینگ مهم اقتصادی ارتباط نقطه سی روسیه نینگ قولیگه توشگن بوله دی.  شونده ی قیلیب روسیه نینگ قیریم بیلن ییردن ارتباط قوریش امکانیتی گه ایگه بولیشی ممکن.  میلادی 2014- ییلده ایریلیقچی لرنینگ هجوم لری گه قرشی اوشبو منطقه نی مدافعه قیلیش گه قادر بولگن اوکراین اردوسی نینگ,  روسیه نینگ موازنه نینگ ایچیده ینه کوپراق اورین آلیشی تقدیرده بوندن آرتیق چیده ش کوچی نی قولدن بیریب قوییشی ممکن.  و شونده ی قیلیب شهر نی روسیه گه تاپشیریب قویش احتمالی موجود.  بو وضعیتده بحران ستراتژیک و همده سمبولیک جهت دن اوکراین نینگ ضدی گه بوله دی.  زیرا ماریوپول عینی دمده اوکراین نینگ دونباس منطقه سیده گی عملیات نی باشقریاتگن اینگ اساسی قومانده مرکزلریدن بیری.  دیمک که فقط گینه اقتصادی ایمس, بلکه لوژستیک جهتدن هم دونباس نینگ مدافعه ایتیلیشی بوییچه اکمالات یولی نینگ ضعیف لب قالیشی معنی سی گه کیلماقده.
شوباعث, روسیه نینگ کیینگی هدفی نینگ دونباس نینگ قالگن قسمی نی قولگه کیریتیش دن عبارت بولیشی تقدیرده, ساحه ده اوروشیش گه مجبور بولیب قالیشی ممکن.  بونده ی بیر اوروش روسیه جهتی دن آسان ایمس.  زیرا, پوتین حاضرگی کونده هردایم بولگن لیگی دن کوپراق فایده- ضرر حسابی نی قیلماقده.  اوشبو جهت دن آلیب قره گنده پوتین بیرینچی باسقیچده کوچ دن فایده له نیب دونباس نی وکیل دولت لر واسطه سی بیلن قولگه کیریتیش نی تجربه قیله دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
